**Roua zânzienelor**

*Emilian Oniciuc*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Frumusețe amăgitoare,

Cea mai faină-fată mare!

Ială, zână, sânzâiană,

N-am pus geană peste geană

Din pricina ta: Morgană!

Iar te-ai prins în hora lunii;

Tătă goală-mi-au spus unii...

Învălită doar de plete,

De mânâ cu alte fete,

Tăte nude, cucuiete!

Zânziene-cosânzene,

Lucitoare marmorene,

Mirosind a flori de tei,

Miresuțe pentru zei!

Iele pentru telelei...

Pân' la ziuă-nlănțuite,

Împletite-despletite,

Plete blonde, plete brune,

Plete roșii sub cunune...

Tăte de dor prea nebune!

Petale de iasomie,

Peste tine căzând: o mie...

Trupul ți-era frânt în două,

Transpirația ți-era rouă,

Rouă după rouă nouă;

Picurată de pe sâni,

Picurată de pe mâini,

Boabe de mărgăritare,

Elixir de ursitoare,

Nemângâiat de soare...

Acum, abur fin încet se-nalță,

Peste dulcea dimineață,

Peste câmpul neîmblat,

De zânziene parfumat

Și cu dor înrourat!

24.06.2016